ਬਰਕਤ ਅਲੀ ਲੁਧਿਆਣਵੀ
ਅਬੂ ਅਨੀਸ ਮੁਹੰਮਦ ਬਰਕਤ ਅਲੀ (ابو انیس محمد برکت علی لودھیانوی) (27 ਅਪ੍ਰੈਲ 1911 – 26 ਜਨਵਰੀ 1997) ਇੱਕ ਮੁਸਲਮਾਨ ਸੂਫ਼ੀ ਸੀ ਜੋ ਕਾਦਰੀ ਅਧਿਆਤਮਿਕ ਕ੍ਰਮ ਨਾਲ ਸੰਬੰਧਤ ਸੀ। ਉਹ ਗੈਰ-ਸਿਆਸੀ, ਗੈਰ-ਲਾਭਕਾਰੀ, ਧਾਰਮਿਕ ਸੰਸਥਾ, ਦਾਰ-ਉਲ-ਅਹਿਸਾਨ ਦਾ ਬਾਨੀ ਸੀ। ਅਬੂ ਅਨੀਸ ਦੇ ਪੈਰੋਕਾਰ ਪੂਰੀ ਦੁਨੀਆ ਅਤੇ ਖਾਸ ਕਰਕੇ ਪਾਕਿਸਤਾਨ ਵਿੱਚ ਫੈਲ ਗਏ ਸਨ। ਉਸਨੇ ਆਪਣਾ ਸਾਰਾ ਜੀਵਨ ਇਸਲਾਮ ਦਾ ਪ੍ਰਚਾਰ ਕਰਨ ਵਿੱਚ ਬਿਤਾਇਆ। ਉਸਨੇ ਪਾਕਿਸਤਾਨ ਵਿੱਚ ਪਹਿਲਾ ਕੁਰਾਨ ਮਹਿਲ ਬਣਾਇਆ। ਸੂਫੀ ਬਰਕਤ ਅਲੀ ਨੂੰ ਮਿਲਣ ਲਈ ਦਾਰੁਲ ਅਹਿਸਾਨ ਵਿੱਚ ਸਿਆਸਤਦਾਨਾਂ ਅਤੇ ਅਫਸਰਾਂ ਸਮੇਤ ਵੱਡੀ ਗਿਣਤੀ ਵਿੱਚ ਲੋਕ ਆਉਂਦੇ ਸਨ। ਉਸ ਦੀ ਕਬਰ  ਫੈਸਲਾਬਾਦ ਤੋਂ 16 ਕਿਮੀ ਦੂਰ ਦਸੂਹਾ ਨੇੜੇ ਫੈਸਲਾਬਾਦ-ਸਮੁੰਦਰੀ ਰੋਡ ਤੇ ਸਥਿਤ ਹੈ। ਦਾਰੁਲ ਅਹਿਸਾਨ ਵਿਖੇ ਹਰ ਸਾਲ ਅੱਖਾਂ ਦਾ ਕੈਂਪ ਲਗਾਇਆ ਜਾਂਦਾ ਹੈ ਜਿਸ ਵਿੱਚ ਹਰ ਸਾਲ ਮਾਰਚ ਅਤੇ ਅਕਤੂਬਰ ਮਹੀਨੇ ਵਿੱਚ ਬਹੁਤ ਸਾਰੇ ਲੋਕਾਂ ਦੀਆਂ  ਅੱਖਾਂ ਦਾ ਮੁਫ਼ਤ ਇਲਾਜ ਕੀਤਾ ਜਾਂਦਾ ਹੈ

ਅਰੰਭਕ ਜੀਵਨ 
ਉਸਦੇ ਪਿਤਾ, ਨਿਗਾਹੀ ਬਖ਼ਸ਼, ਬ੍ਰਿਟਿਸ਼ ਆਰਮੀ ਵਿੱਚ ਕਰਮਚਾਰੀ ਸਨ।

ਸਾਹਿਤਕ ਰਚਨਾਵਾਂ 
"ਉਸਦੀ ਸਾਹਿਤਕ ਰਚਨਾ ਮੁਸਲਿਮ ਸੰਸਾਰ ਵਿੱਚ ਚਰਚਿਤ ਹੈ ਅਤੇ ਉਸਦਾ ਨਾਮ ਮੁਸਲਿਮ ਲੇਖਕਾਂ ਅਤੇ ਕਵੀਆਂ ਦੀ ਸੂਚੀ ਵਿੱਚ ਵੀ ਸ਼ਾਮਲ ਹੈ।"  ਉਸਨੇ ਧਰਮ, ਨੈਤਿਕਤਾ ਅਤੇ ਦਰਸ਼ਨ ਸਮੇਤ ਵੱਖ-ਵੱਖ ਵਿਸ਼ਿਆਂ 'ਤੇ 400 ਤੋਂ ਵੱਧ ਕਿਤਾਬਾਂ ਲਿਖੀਆਂ। 

 ਮਕਸੂਫ਼ਤ ਮਨਜ਼ਲ-ਏ-ਅਹਿਸਾਨ, 5 ਜਿਲਦਾਂ 
 ਕਿਤਾਬ-ਉਲ-ਅਮਾਲ ਬਿਸ-ਸੁੰਨਹ 5 ਜਿਲਦਾਂ 
 ਅਸਮਾ-ਉਨ-ਨਬੀ-ਉਲ-ਕਰੀਮ, 6 ਜਿਲਦਾਂ 
 ਮਕਾਲਤ-ਏ-ਹਿਕਮਤ 30 ਜਿਲਦਾਂ 
 ਜ਼ਿਕਰ-ਏ-ਇਲਾਹੀ

ਮੌਤ 
ਸੂਫੀ ਬਰਕਤ ਅਲੀ ਲੁਧਿਆਣਵੀ (QSA) ਦੀ ਮੌਤ 26 ਜਨਵਰੀ 1997, 16ਵੀਂ ਰਮਜ਼ਾਨ ਉਲ ਮੁਬਾਰਿਕ 1417 (ਏ.ਐਚ.) ਨੂੰ 85 ਸਾਲ ਦੀ ਉਮਰ ਵਿੱਚ ਹੋਈ। ਉਹ ਫੈਸਲਾਬਾਦ ਦੇ ਨੇੜੇ ਦਫ਼ਨਾਇਆ ਗਿਆ ਹੈ।

ਇਹ ਵੀ ਵੇਖੋ 

 ਬਾਬਾ ਕਾਇਮ ਸੈਨ
 ਬਾਬਾ ਨੂਰ ਸ਼ਾਹ ਵਲੀ
 ਬਾਬਾ ਲਸੂੜੀ ਸ਼ਾਹ
 ਮੋਲਾਨਾ ਸਰਦਾਰ ਅਹਿਮਦ

ਹਵਾਲੇ 

ਸੂਫ਼ੀ ਕਵੀ
ਪਾਕਿਸਤਾਨੀ ਲੇਖਕ
ਮੌਤ 1997
ਜਨਮ 1911